hotchpotch/miracl-hf-unified huggingface dataset:
आर्सेलर मित्तल
आर्सेलर मित्तल एक वैश्विक इस्पात कंपनी है जिसका मुख्यालय एवेन्यू डी ला लिबेर्टॅ, लक्ज़मबर्ग में स्थित है। यह विश्व में सबसे बड़ी इस्पात उत्पादक कंपनी है और मोटरवाहन, निर्माण, घरेलू उपकरणों और पैकेजिंग में उपयोग के लिए इस्पात में अग्रणी है। यह कच्चे माल की आपूर्ति के लिये विस्तृत आपूर्ति व्यवस्था और व्यापक वितरण नेटवर्क संचालित करती है। कंपनी की स्थापना २००६ में आर्सेलर और मित्तल इस्पात के विलयन से हुआ था। यह २०१० के फॉर्च्यून ग्लोबल ५०० की सूची में ९९ स्थान पर है
इसकी यूरोप, एशिया, अफ्रीका और अमेरिका में औद्योगिक उपस्थिति सभी प्रमुख इस्पात बाजार, परिपक्व से लेकर उभरते हुये तक में लाभ पहुँचाता है। आर्सेलर मित्तल उच्च वृद्धिदर वाले भारतीय और चीनी बाजारों में अपनी स्थिति को विकसित कर रही है।
आर्सेलर मित्तल के २००७ के महत्वपूर्ण वित्तीय आँकड़े प्रकाशित करते हैं कि कंपनी का राजस्व 105.2 अरब डॉलर था तथा 11.6 करोड कच्चे इस्पात का उत्पादन हुआ जो वैश्विक इस्पात उत्पादन का लगभग १० फिसदी है। आर्सेलर मित्तल न्यूयॉर्क, एम्स्टर्डम, पेरिस, ब्रुसेल्स, लक्ज़मबर्ग के शेयर बाजारों में और बार्सिलोना, बिलबाओ, मैड्रिड और वालेंसिया स्पेनिश शेयर बाजारों में सूचीबद्ध है। दिसंबर २००८ में, आर्सेलर मित्तल ने लैकवाना न्यूयॉर्क के पूर्व बेतलेहेम इस्पात संयंत्र, एल टी वी इस्पात (हेनेपिन) सहित कई इस्पात संयंत्र बंद करने की घोषणा की है।
यूरोपीय आयोग ने ३० जून २०१० में १७ इस्पात उत्पादकों पर अवैध मूल्य प्रतिष्ठापन के लिये 51.8 करोड यूरो का जुर्माना किया जिसमे सबसे ज्यादा हानि आर्सेलर मित्तल को हुयी।
लक्ष्मी मित्तल (मित्तल स्टील के मालिक) अध्यक्ष और मुख्य कार्यकारी अधिकारी है। आर्सेलर मित्तल समूह के प्रबंधन बोर्ड की संरचना इस प्रकार है : लक्ष्मी मित्तल एन (अध्यक्ष और सीईओ), आदित्य मित्तल (सीएफओ), मिशेल वुर्थ, गोंजालो उरकुइजो, क्रिस्टोफर कोर्निएर, सुधीर माहेश्वरी, दविंदर चुग और पीटर कुइएल्स्की है।
आर्सेलर मित्तल का ११ सदस्यीय बोर्ड कंपनी के समग्र पर्यवेक्षण के लिए जिम्मेदार है। निदेशक मंडल की संरचना २५ जून २००६ के समझौता ज्ञापन के सिद्धांतों को को दर्शाता है।
आर्सेलर मित्तल का मुख्य कार्यालय लक्ज़मबर्ग शहर में है और 600 कर्मचारियों वहाँ काम करते हैं।.
माघ कृष्ण तृतीया
यह विक्रम संवत के ग्यारहवें मास माघ की तीसरी और इसके पहले पक्ष कृष्ण पक्ष की तीसरी तिथि है।
शैक्षिक सुधार
शैक्षिक सुधार का सरल अर्थ यह है - 'व्यक्तियों को सूचना या ज्ञान प्रदान करने की विधि में परिवर्तन करना'। हमेशा से ही शिक्षा का अर्थ, शिक्षा की विधियाँ, शिक्षा-सामग्री (पाठ्यक्रम) आदि पर बहस होती रही है जिसके परिणामस्वरूप शिक्षा में आवश्यक परिवर्तन किये जाते रहे हैं।
राष्ट्रीय न्याय अकादमी
न्यायिक अधिकारियों को सेवा के दौरान प्रशिक्षण देने के लिए भारत सरकार ने राष्ट्रीय न्यायिक अकादमी की स्थापना की है। इसका पंजीकरण 17 अगस्त 1993. को सोसायटीज रजिस्ट्रेशन एक्ट, 1860 के तहत हुआ था। यह अकादमी भोपाल में स्थित है जिसका पंजीकरण कार्यालय दिल्ली में है।
इस अकादमी में राज्यों और केंद्रशासित प्रदेशों के न्यायिक अधिकारियों के अतिरिक्त उच्चतम न्यायालय और उच्च न्यायालयों के विभागीय अधिकारियों को भी प्रशिक्षण दिया जाएगा। यह अकादमी न्यायिक शिक्षा, शोध और प्रशिक्षण के क्षेत्र में उत्कृष्टता केंद्र के रूप में कार्य करेगी।
अकादमी के उद्देश्यों में न्यायिक सुधार और नीति निर्माण के साथ बेहतर कुशलता, निष्पक्षता और प्रस्तुति के लिए शोध प्रदत्त सेवाएं शामिल हैं। इसके अतिरिक्त न्यायार्थी हितैषी न्याय प्रणाली के लिए अदालतों के प्रशासन और प्रबंधन में सुधार भी प्रमुख उद्देश्यों में शामिल हैं।
लो‍कनायक जयप्रकाश नारायण राष्‍ट्रीय अपराध तथा न्‍याय विज्ञान संस्‍थान
राष्‍ट्रीय अपराध तथा न्‍याय विज्ञान संस्‍थान (एमएचए) की स्‍थापना वर्ष 1972 में हुई थी। लोकनायक जयप्रकाश नारायण के जन्‍मशती समारोहों के मद्देनजर 3 अक्‍टूबर 2003 को इस संस्‍थान का नाम बदलकर 'लोकनायक जयप्रकाश नारायण राष्‍ट्रीय अपराध तथा न्‍याय विज्ञान संस्‍थान' कर दिया गया। यहां मानवीय और शांतिपूर्ण तरीके से अपराधों के रहस्‍य सुलझाने की दिशा में नियमित शोध किए जाते हैं। इसे आपराधिक न्‍याय प्रणाली के अधिकारियों के प्रशिक्षण का नोडल संस्‍थान बनाया गया है।
भारत डायनेमिक्स लिमिटेड
भारत डायनामिक्स लिमिटेड (Bharat Dynamics Limited (BDL)) भारत का सार्वजनिक क्षेत्र का एक उपक्रम है। इसका मुख्यालय हैदराबाद में है। यहाँ भारत का गोलाबारूद एवं प्रक्षेपात्र (मिसाइल) बनता है। इसकी स्थापना सन् १९७० में हुई थी।
सतलुज जल विद्युत निगम लिमिटेड
सतलुज जल विद्युत निगम लिमिटेड (पूर्व नाम, "नाथपा झाकड़ी पावर कारपोरेशन लिमिटेड" - एनजेपीसी) की स्थापना 24 मई 1988 को हिमाचल प्रदेश में सतलुज नदी बेसिन और किसी भी अन्य स्थान पर परियोजनाओं की आयोजना कर इनके सर्वेक्षण से लेकर निर्माण तक के कार्य करने एवं इनका परिचालन व रख-रखाव करने हेतु भारत सरकार तथा हिमाचल प्रदेश सरकार के संयुक्त उपक्रम के रूप में की गई थी। सतलुज जल विद्युत निगम लिमिटेड की वर्तमान प्राधिकृत शेयर पूंजी रु.4500 करोड़ है।
नाथपा झाकड़ी जलविद्युत स्टेशन - एनजेएचपीएस (1500 मेगावाट) सतलुज जल विद्युत निगम द्वारा निष्पादन के लिए हाथ में ली गई प्रथम परियोजना है।
एसजेवीएन वर्तमान में 1500 मेगावाट क्षमता के नाथपा झाकड़ी जलविद्युत स्टेशन का प्रचालन एवं 412 मेगावाट क्षमता की रामपुर जल विद्युत परियोजना का निर्माण कर रहा है। 775 मेगावाट क्षमता की लूहरी जल विद्युत परियोजना तथा 40 मेगावाट क्षमता की धौलासिद्ध जलविद्युत परियोजना के निष्पादन अनुबंधों पर हिमाचल प्रदेश सरकार के साथ 27 अक्टूबर 2008 को हस्ताक्षर किए गए हैं। इसके अतिरिक्त एसजेवीएन उत्तराखण्ड राज्य में 252 मेगावाट की देवसरी जल विद्युत परियोजना, 59 मेगावाट की नैटवार मोरी तथा 45 मेगावाट की जाखोल सांकरी जल विद्युत परियोजनाओं का भी निर्माण कर रहा है। हिमाचल प्रदेश सरकार ने एसजेवीएन को हिमाचल प्रदेश में खाब जल विद्युत परियोजना (1020 मेगावाट) डीपीआर बनाने के लिए भी सौंपी है और उम्मीद है कि एसजेवीएन ही इसका निर्माण करेगा।
कंपनी ने अब देश की सीमाएं लांघकर खुली बोली के आधार पर नेपाल में अरुण-III जलविद्युत परियोजना (402 मेगावाट) हासिल की है। इसके अतिरिक्त कंपनी को भूटान में वांग्चू जल विद्युत परियोजना (600 मेगावाट) तथा खोलोंग्चू जल विद्युत परियोजना (650 मेगावाट) नामक दो परियोजनाओं की डीपीआर बनाने/उन्नयन करने का कार्य भी सौंपा गया है। कुल मिलाकर देखा जाए तो अगले कुछ सालों में एसजेवीएन के अरबों डालर लागत वाली परियोजनाओं के प्रचालन एवं निर्माण क साथ संबंद्ध होने की संभावना है।
रमेश चंद्रा
रमेश चंद्रा भारतीय रियल एस्टेट कंपनी यूनिटेक के संस्थापक है। उनकी निवल मूल्य $ 600 मिलियन है, जो सिर्फ एक साल पहले 9.6 अरब डॉलर से काफी कम है। यह मुख्य रूप से अचल संपत्ति मंदी के बीच यूनिटेक के शेयर मूल्य में भारी कमी की वजह से था।.
रमेश चंद्र, 1941 में एक बैंकर के घर में पैदा हुआ थे और फर्रुखाबाद, उत्तर प्रदेश में अपनी स्कूली शिक्षा पूरी करने के बाद उन्होंने आईआईटी खड़गपुर में प्रवेश लिया, जहाँ उन्होंने संरचनात्मक इंजीनियरिंग का अध्ययन किया। कोलकाता में ब्रिज एंड रूफ कंपनी में एक छोटी कार्यकाल पूरा करने के बाद अपनी स्नातक की पढ़ाई के बाद उन्होंने स्ट्रक्चरल इंजीनियरिंग में इंग्लैंड में साउथेम्प्टन विश्वविद्यालय से प्रमुख के लिए छोड़ दिया। हालांकि, उन्होने पारिवारिक जिम्मेदारियों ओर रुख किया और १९६५ में वे भारत वापस आ गए और रुड़की में एक सरकारी प्रयोगशाला में काम करने लगे। 1967 में अखिल भारतीय आयुर्विज्ञान संस्थान, दिल्ली के एक स्नातक से शादी की और अगले वर्ष दोनो दिल्ली वापस आ गए जहाँ उनकी पत्नी ने अखिल भारतीय आयुर्विज्ञान संस्थान में एक अनुसंधान कार्य चलाया, जबकि उनहोने एक संरचनात्मक इंजीनियर के रूप में कार्य शुरु किया। 1972 में अन्त में, चार अपने दोस्तों के साथ, वह संयुक्त तकनीकी सलाहकार प्राइवेट लिमिटेड, मुख्य रूप से एक मिट्टी जांच कंपनी दिल्ली में शुरू कर दिया। उन्होने 1985 में अचल संपत्ति और सिविल इंजीनियरिंग के क्षेत्र में गुड़गांव में मध्यवर्गीय घरों और कई प्रतिष्ठित परियोजनाओं का निर्माण, उत्तर प्रदेश और लीबिया, अन्य मध्य पूर्वी देशों में पूरा किया। उसकी सार्वजनिक रूप कारोबार कंपनी, यूनिटेक, जिन्हे उन्के दो बेटों अजय और संजय चलाते है, एक 350 एकड़ (1.4 km2) एक ग्रेग नॉर्मन हस्ताक्षर गोल्फ कोर्स के साथ दिल्ली के उपनगरों में लक्जरी घरों के सामुदायिक भवन है और इंडोनेशिया के सलीम को ग्रुप के साथ साझेदारी में विशेष आर्थिक क्षेत्र की स्थापना की। उन्होने डॉ॰ पुष्पा चंद्रा से शादी की है और दो बच्चों, अजय चन्द्र और संजय चंद्रा के पिता है। वे अब नई दिल्ली में रहते है।
जीवन बीमा
जीवन बीमा (Life insurance) एक लिखित करार है जो किसी व्यक्ति (बीमाधारी) एवं बीमाप्रदाता के बीच में किया जाता है। इस करार में बीमाप्रदाता, बीमाधारी की मृत्यु या कोई दुर्घटना होने पर उसे कोई पूर्वस्वीकृत राशि देने का वादा करता है। इस वादे के बदले में बीमाधारी व्यक्ति को एक निर्धारित राशि किसी निर्धारित समयान्तराल पर किसी निर्धारित अवधि तक देते रहने के लिये सहमत होता है।
जीवन बीमा में पॉलिसी का भुगतान निश्चित है तथा बीमित घटना का घटित होना भी निशित है किन्तु इसके घटित होने का समय निश्चित नहीं है। इसलिए जीवन बीमा को 'जीवन आश्वासन' कहते हैं। जीवन बीमा की विषयवस्तु मनुष्य है।
भारत में पालसी धारक के हितों कि रक्षा करने हेतु,एवं  बीमा उद्योग का क्रमबद्ध विनियमन, संवर्धन तथा संबधित व आकस्मिक मामलों पर कार्य करने हेतु बीमा विनियामक और विकास प्राधिकरण (Insurance Regulatory and Development Authority / IRDA) का संगठन किया गया है।1. बजाज अलियांज लाईफ इंश्योरेंस 2. बिरला सनलाईफ लाईफ इंश्योरेंस 3. एचडीएफ़सी स्टैंडर्ड लाईफ इंश्योरेस 4. आईसीआईसीआई प्रुडेंशल लाईफ इंश्योरेंस 5. एक्साइड लाइफ इंश्योरेंस कं लिमिटेड 6. भारतीय जीवन बीमा निगम 7. मैक्स न्यूयार्क लाईफ इंश्योरेंस कं लिमिटेड 8. मेट लाईफ इंडिया इंश्योरेंस कं लिमिटेड 9. कोटक महिंद्रा ओल्ड म्यूचल लाईफ इंश्योरेंस लिमिटेड 10. एसबीआई लाईफ इंश्योरेंस कं लिमिटेड 11. टाटा एआईजी लाईफ इंश्योरेंस कं लिमिटेड 12. रिलायंस लाईफ इंश्योरेंस कं लिमिटेड 13. अविवा लाईफ इंश्योरेंस कं इंडिया प्रा. लिमिटेड 14. सहारा इंडिया लाईफ इंश्योरेंस 15. भारती एक्सा लाईफ इंश्योरेंस 16. फ्यूचर जनरालि लाईफ इंश्योरेंस 17. आईडीबीआई फोर्टीज़ लाईफ इंश्योरेंस
ट्राइटन (उपग्रह)
ट्राइटन सौर मण्डल के आठवे ग्रह वरुण (नॅप्टयून) का सबसे बड़ा उपग्रह है और हमारे सौर मण्डल के सारे चंद्रमाओं में से सातवा सब से बड़ा चन्द्रमा है। अगर वरुण के सारे चंद्रमाओं का कुल द्रव्यमान देखा जाए तो उसका ९९.५% इस एक उपग्रह में निहित है। ट्राइटन वरुण का इकलौता उपग्रह है जो अपने गुरुत्वाकर्षक खिचाव से अपना अकार गोल कर चुका है। बाक़ी सभी चंद्रमाओं के अकार बेढंगे हैं। ट्राइटन का अपना पतला वायुमंडल भी है, जिसमें नाइट्रोजन के साथ-साथ थोड़ी मात्रा में मीथेन और कार्बन मोनोऑक्साइड भी मौजूद हैं। ट्राइटन की सतह पर औसत तापमान -२३५.२° सेंटीग्रेड है। १९८६ में पास से गुज़रते हुए वॉयेजर द्वितीय यान ने कुछ ऐसी तस्वीरें ली जिनमें ट्राइटन के वातावरण में बादलों जैसी चीज़ें नज़र आई थीं। ट्राइटन वरुण के इर्द-गिर्द अपनी कक्षा में परिक्रमा में प्रतिगामी चाल रखता है और इसकी बनावट यम ग्रह (प्लूटो) से मिलती-जुलती है जिस से वैज्ञानिक अनुमान लगते हैं के ट्राइटन वरुण से दूर काइपर घेरे में बना था और भटकते हुए वरुण के पास जा पहुंचा जहाँ वह वरुण के तगड़े गुरुत्वाकर्षण की पकड़ में आ गया और तब से उसकी परिक्रमा कर रहा है। Mohit Kumar
ट्राइटन की सतह पर जमी हुई नाइट्रोजन की बर्फ़ की एक परत है। उसके नीचे पानी की बर्फ़ की मोटी परत है। इस परत के नीचे इस उपग्रह का केंद्रीय भाग है जो पत्थर और धातुओं का मिश्रण है। यह केन्द्रीय भाग इस उपग्रह के कुल द्रव्यमान का दो-तिहाई हिस्सा है। वैज्ञानिकों का मानना है के इसकी सतह पर ऐसे ज्वालामुखी और उष्णोत्स (गायज़र) हैं जो फटकार जमी हुई नाइट्रोजन गैस उगलते हैं।
सॉफ्टकॅम
सॉफ्टकॅम एक सॉफ्टवेयर आधारित कैमरा है। यह एक कम्प्यूटर सॉफ्टवेयर होता है जो कि एक सामान्य वेबकॅम का विकल्प नहीं है अपितु एक सॉफ्टवेयर है जो कि BMP, GIF, AVI, WAV तथा अन्य मीडिया फाइलों को वीडियो काँफ्रेसिंग ऍप्लिकेशनों जैसे कि ऍमऍसऍन मैसेंजर, नेटमीटिंग आदि में में स्ट्रीम या ब्रॉडकास्ट करने की सुविधा देता है।
कुछ सॉफ्टवेयर सॉफ्टकॅम प्रयोक्ता को वीडियो में ग्राफिक्स तथा प्रभाव लागू करने की सुविधा भी देते हैं। वास्तव में, सॉफ्टकॅम सॉफ्टवेयर प्रयोक्ता को मीडिया फाइलें इस तरह प्रोजैक्ट करने की सुविधा देते हैं जैसे कि वे वेबकैम पर लाइव हों।
सॉफ्टकॅम से अभिप्राय CAM ऍमुलेटर सॉफ्टवेयर भी हो सकता है।
अन्तर्राष्ट्रीय
अन्तर का अर्थ होता है दो वस्तुओं के मध्य की दूरी। दो स्थानों के बीच, या किसी भी दो या अधिक के बीच से सम्बन्धित मामला। अर्थात् अन्तर + राष्ट्रीय = अन्तर्राष्ट्रीय :- दो या अधिक देशों से सम्बन्धित मामला।
परन्तु
अन्त: = अन्दर का भीतर का, आन्तरिक मामला जैसे अन्तर्द्वन्द्व, अन्तर्तम आदि।
अब
अन्त: + राष्ट्रीय + अन्तर्राष्ट्रीय :- राष्ट्र के अन्दर का न कि अन्तरराष्ट्रीय,
अथवा दो या अधिक देशों से सम्बन्धित मामला। आशय यह कि अन्तर्राष्ट्रीय कदापि नहीं।
विंडोज़ 8
विंडोज़ 8 माइक्रोसॉफ्ट के विंडोज़ ऑपरेटिंग सिस्टम के आगामी संस्करण का नाम है।
लास वेगास में कंज्यूमर इलैक्ट्रॉनिक्स शो २०११ में माइक्रोसॉफ्ट ने घोषणा की कि यह अपने विंडोज़ प्रचालन तन्त्र के नये संस्करण में "सिस्टम ऑन ए चिप" (SoC) तथा "मोबाइल" आर्म आर्किटेक्चर हेतु समर्थन शामिल करेगी।
अन्तरमहाद्वीपीय प्राक्षेपिक प्रक्षेपास्त्र
अन्तरमहाद्वीपीय प्राक्षेपिक प्रक्षेपास्त्र या आई॰सी॰बी॰एम एक सतह-से सतह पर मार करने वाले प्रक्षेपास्त्र को कहते हैं। इन्हें यह नाम इसलिए दिया गया है क्योंकि ये लम्बी दूरी तक मार कर सकते हैं अर्थात एक महाद्वीप से दूसरे महाद्वीप तक भी इनकी मारक-दूरी होती है। इन प्रक्षेपास्त्रों का उपयोग मुख्यतः नाभिकीय युद्ध की स्थिति में किया जाता है क्योंकि एक देश से दूसरे देश तक कम से कम समय में नाभिकीय अस्त्र ले जाने में इन प्रक्षेपास्त्रों को सबसे कम समय लगता है। इसलिए किसी भी नाभिकीय युद्ध की स्थिति में ये प्रक्षेपास्त्र सर्वाधिक क्षति कर सकते हैं।
इस समय पाँचों नाभिकीय शक्ति सम्पन्न देशों (चीन, फ़्रान्स, ब्रिटेन, रूस और अमेरिका) के पास ये प्रक्षेपास्त्र हैं। भारत भी इस प्रकार के प्रक्षेपास्त्रों के विकास में लगा हुआ है। इसके अतिरिक्त यह माना जाता है कि इस्राइल, ईरान, पाकिस्तान और उत्तर कोरिया ने भी ये प्रक्षेपास्त्र तैयार कर लिए हैं या इन्हें तैयार करने की क्षमता प्राप्त कर चुके हैं या तैयार करने पर विचार कर रहे हैं।।
अन्तरमहाद्वीपीय प्रक्षेपास्त्र पृथ्वी के निचले वातावरण से आरम्भ होकर अपने मार्ग का अधिकान्श भाग ऊपरी वायुमण्डल में तय करता है जहाँ पर वायु घर्षण सबसे कम होता है। कम ईन्धन होने के कारण ये प्रक्षेपास्त्र मध्यम-दूरी के प्रक्षेपास्त्रों से अधिक दूरी तय करते है। मध्यम-दूरी के प्रक्षेपास्त्र निचले वायुमण्डल में ही मार्ग तय करते हुए जाते हैं। अन्तरमहाद्वीपीय प्रक्षेपास्त्र कहलाने के लिए कम से कम ५,५०० किमी की मारक-दूरी होनी चाहिए। चीन अपने प्रक्षेपास्त्रों को दोंग फ़ेंग अर्थात पूर्वी हवा कहता है।
माघ कृष्ण चतुर्थी
यह विक्रम संवत के ग्यारहवें मास माघ की चौथी और इसके पहले पक्ष कृष्ण पक्ष की चौथी तिथि है।
शौर्य प्रक्षेपास्त्र
शौर्य प्रक्षेपास्त्र एक कनस्तर से प्रक्षेपित सतह से सतह पर मार करने वाला सामरिक प्रक्षेपास्त्र है जिसे भारतीय रक्षा अनुसंधान एवं विकास संगठन ने भारतीय सशस्त्र बलों के उपयोग के लिए विकसित किया है। इसकी मारक सीमा ७५०-१९०० किमी है तथा ये एक टन परंपरागत या परमाणु हथियार ले जाने में सक्षम है। यह किसी भी विरोधी के खिलाफ कम - मध्यवर्ती श्रेणी में प्रहार की क्षमता देता है। शौर्य प्रक्षेपास्त्र भारत को द्वितिय प्रहार की महत्वपूर्ण क्षमता देता है।
शौर्य प्रक्षेपास्त्र को जल के निचे मार करने वालि सागारिका प्रक्षेपास्त्र का भूमि संस्करण माना जाता रहा है परंतु डीआरडीओ अधिकारियों ने कथित तौर पर सागारिका कार्यक्रम के साथ इसके संबंध से इनकार किया है। शौर्य एक समग्र कनस्तर में संग्रहित रहती है जो रखरखाव के बिना बहुत लंबी अवधि के लिए संग्रहित करने के लिए एवम संभालने और परिवहन. मे बेहतर है। इसमे गैस् जनित्र भी है जो कनस्तर से बेदखल करने के लिए इसे इच्छित लक्ष्य पर वेग से फेंक देती है। यह दुश्मन या निगरानी उपग्रहों से भूमिगत भंडारो मे तब तक छिपा रह सकता है जब तक वे विशेष भंडारण व लांच कनस्तरों से प्रक्षेपित किये जाए। शौर्य प्रणाली में कुछ और परीक्षणों की आवश्यकता से है फिर ये दो से तीन वर्षों में पूरी तरह चालू हो जायेगा। उच्च गतीय दो चरणो वाली शौर्य अत्यधिक चुस्त है मौजूदा मिसाइल रोधी रक्षा प्रणाली को इसके विरुद्ध कमजोर बनाता है।
शौर्य कम ऊंचाई पर भी छह मैक के वेग तक पहुँच सकती हैं। सतह पर समान रूप से गर्मी प्रसार के लिए ये धुरी पर घूमती है। उड़ान समय 500 सेकंड और 700 सेकंड के बीच है। यह उच्च प्रदर्शन, नेविगेशन और मार्गदर्शन प्रणाली, कुशल प्रणोदन प्रणाली, उच्च तकनीक नियंत्रण तकनीकों और कनस्तर प्रक्षेपण की एक जटिल प्रणाली के रूप में वर्णित है। यह आसानी से सड़क मार्ग से ले जाया जा सकता है। शौर्य में शामिल प्रौद्योगिकियों मे त्वरण मीटर और गायरोस्कोप शामिल है।
प्रक्षेपास्त्र का प्रथम परीक्षण १२ नवम्बर २००८ को किया गया। मिसाइल एक भूमिगत सुविधा से चांदीपुर इंटीग्रेटेड टेस्ट रेंज मे निर्मित परिसर-3 से प्रेक्षित की गई।
संबंधित विकास
द्विध्रुव
भौतिकी में कई प्रकार के द्विध्रुव (डाइपोल / dipole) आते हैं:
अनेक अणु जैसे HCl, HBr,
आर्क चांसलर
आर्च चांसलर पवित्र रोमन साम्राज्य में सबसे बड़े पद का अधिकारी। मध्यकालीन यूरोप में यह उपाधि उसको मिलती थी जो बड़े बड़े अफसरों के काम की देखभाल किया करता था, प्रथम लूथर के एक फर्मान में, जो 844 ई. में निकला था, आलिगमार को उस पद से विभूषित किया गया था। इसके अतिरिक्त कई और स्थानों पर भी इसका नाम आता है। 11वीं शताब्दी में इटली के आर्च चांसलर का पद कोलोन के आर्च बिशप (बड़े पादरी) के हाथों में था। 1365 ई. में चौथे चार्ल्स के राज्यकाल में आर्च चांसलर के पद के तीन भाग हुए जो गोल्डेन बिलवाने कागजों में मिलते हैं।
अलांग
अलांग गुजरात (भारत) के भावनगर जिले में स्थित एक शहर है। पिछले तीन दशकों में ये जहाज तोड़ने के लिए दुनिया का सबसे बडा केंद्र बन गया है।
गज खंभात की खाड़ी से, ५० किलोमीटर की दूरी पर भावनगर के दक्षिण - पूर्व मे स्थित हैं। पर्यावरणविदों की शिकायत है कि जब जून १९८३ मे सबसे पहले जहाज तोडने का काम शुरू हुआ था तब अलांग में समुद्र तट मौलिक् और ठीक था। अलांग के उबार गजो मे मजदूरों के रहने की स्थिति, पर्यावरण पर प्रभाव और काम करने की स्थिति के बारे मे विवाद उत्पन्न हुए है। एक बड़ी समस्या यह है कि कई गंभीर कार्य से संबंधित चोटों के बावजूद, निकटतम पूर्ण सेवा अस्पताल ५० किलोमीटर दूर भावनगर में है। अलांग मे एक छोटा सा रेड क्रॉस अस्पताल है जिसमे केवल सीमित सेवाए उपलब्ध है।
मौजूदा अलांग शिपयार्ड के उन्नयन के लिये गुजरात और जापान सरकार ने साथ काम करने के लिये हाथ मिलाया है। यह दिल्ली - मुम्बई औद्योगिक गलियारे का हिस्सा है जो जापानी और गुजरात सरकारों के बीच साझेदारी है। इस योजना के तहत, जापान अलांग में जहाज तोड़ने के पर्यावरणीय प्रभाव का पता लगाएगी और विपणन के लिये नई रणनीति भी तैयार करेगी। परियोजना एक सार्वजनिक निजी साझेदारी के रूप में चलाई जाएगी। परियोजना का उद्देश्य इस शिपयार्ड को दुनिया में सबसे बड़ा अंतर्राष्ट्रीय समुद्री संगठन के अनुरूप जहाज रीसाइक्लिंग यार्ड बनाने का है।
२००१ की भारतीय जनगणना के अनुसार, अलांग की जनसंख्या १८,४६४ थी।पुरुष जनसंख्या का ८२ फीसदी और महिला १८ फीसदी हिस्सा गठन करते है। अलांग की साक्षरता दर ६२ फीसदी है जो की राष्ट्रीय औसत से अधिक है जो पुरुषो मे ८९ फीसदी और महिलाओ मे ११ फीसदी है। ७ फीसदी आबादी ६ साल की उम्र से कम है।
वापी
वापी (Vapi) भारत के गुजरात राज्य के वलसाड ज़िले में स्थित एक नगर और नगरपालिका है।
वापी दमन गंगा नदी के तट पर दक्षिणी गुजरात में स्थित है। यह पारडी तालुका प्रशासन के अंतर्गत आता है। वापी रासायनिक उध्योग के सन्दर्भ मे प्रसिद्ध है। इसके उत्तर मे वलसाड, पश्चिम में दमण, पुर्व में दादरा तथा नगर हवेली और दक्षिण में ऊमरगाव स्थित है। यहाँ एशिया का सबसे विस्तृत लघु तथा मध्यम ओध्योगिक क्षेत्र है, जिनमे रासायणिक उध्योग का बडा दबदबा है। शहर को नाम पास ही में स्थित जल वाव पर पड़ा है। उत्तर मे सुक्ष्म जलवाहिनिया है। वापी पश्चिम रेलवे का महत्वपुर्ण स्टेशन है।
माघ कृष्ण षष्ठी
यह विक्रम संवत के ग्यारहवें मास माघ की छठी और इसके पहले पक्ष कृष्ण पक्ष की छठी तिथि है।
माघ कृष्ण पंचमी
यह विक्रम संवत के ग्यारहवें मास माघ की पाँचवीं और इसके पहले पक्ष कृष्ण पक्ष की पाँचवीं तिथि है।
आनंद समाराकून
आनन्द समाराकून, (1911-1962), श्रीलंका के एक संगीतकार, कवि और शिक्षक थे। समाराकून ने श्रीलंका के राष्ट्रगान श्रीलंका माता की रचना की थी और उन्हें कलात्मक श्रीलंकाई संगीत का पिता माना जाता है। समाराकून श्रीलंका के आधुनिक “गीत साहित्य” के संस्थापक भी हैं। 5 अप्रैल 1962 को समाराकून ने नींद की अधिक गोलियां खाकर आत्महत्या कर ली। कहा जाता है वो उनके द्वारा रचित श्रीलंका के राष्ट्रगान के कुछ शब्दों को उनकी अनुमति के बिना बदले जाने से आहत थे और इसी कारण उन्होनें आत्महत्या जैसा कदम उठाया। आज भी समाराकून द्वारा रचित संगीत श्रीलंका में लोकप्रिय है।
आचार्य आनन्दवर्धन
आचार्य आनन्दवर्धन, काव्यशास्त्र में ध्वनि सम्प्रदाय के प्रवर्तक के रूप में प्रसिद्ध हैं। काव्यशास्त्र के ऐतिहासिक पटल पर आचार्य रुद्रट के बाद आचार्य आनन्दवर्धन आते हैं और इनका ग्रंथ ‘ध्वन्यालोक’ काव्य शास्त्र के इतिहास में मील का पत्थर है।
आचार्य आनन्दवर्धन कश्मीर के निवासी थे और ये तत्कालीन कश्मीर नरेश अवन्तिवर्मन के समकालीन थे। इस सम्बंध में महाकवि कल्हण ‘राजतरंगिणी’ में लिखते हैं:
कश्मीर नरेश अवन्तिवर्मन का राज्यकाल 855 से 884 ई. है। अतएव आचार्य आनन्दवर्धन का काल भी नौवीं शताब्दी मानना चाहिए। इन्होंने पाँच ग्रंथों की रचना की है- विषमबाणलीला, अर्जुनचरित, देवीशतक, तत्वालोक और ध्वन्यालोक।
नाभि-हर्निया
जन्मजात नाभि-हर्निया एक जन्मजात विकृति है, जो अफ्रीकी वंश परंपरा के शिशुओं में आम बात है। वयस्कों के बीच, यह पुरुषों की अपेक्षा महिलाओं अधिक आम होती है; बच्चों के बीच, अनुपात मोटे तौर पर बराबर होता है। एक अवंशानुगत (उपार्जित) नाभि-हर्निया प्रत्यक्ष रूप से मोटापा, भारी उत्थापन, खांसने के लंबे इतिहास या एकाधिक गर्भधारण के कारण उत्पन्न उदर के अन्दर बढ़े हुए दवाब के परिणामस्वरूप होता है।
हर्निया नवजात शिशुओं में नाभि के स्थान में (जिसे आम तौर पर ठुण्डी या शुण्डी कहा जाता है); यद्यपि ये कभी-कभी बहुत बड़े होते हैं, इन हर्निया में 5 वर्ष के उम्र के आसपास तक बिना इलाज के विघटित होने की प्रवृति होती है। हर्निया का अवरोध या रुकावट दुर्लभ होता है क्योंकि उदर की दीवार में आधारभूत दोष नवजात शिशु में होने वाले वंक्षण हर्निया की तुलना में अधिक बड़ा होता है। बहिसरणित उतक के आधार का आकार रुकावट के जोखिम से विपरीत रूप से सहसंबंधित होता है (अर्थात संकीर्ण आधार में रुकावट की अधिक संभावना होती है).
भ्रूण विकास की प्रक्रिया के कारण बच्चे इस विकृति के प्रति प्रवृत्त होते हैं जिसके द्वारा उदर गुहा के बाहर तैयार होने वाले उदर संबंधी अंग बाद में इसमें एक छिद्र के माध्यम से वापस लौटते हैं जो नाभि बन जाएगा.
महत्वपूर्ण रूप से इस प्रकार के हर्निया का भेद नाभिक के पास (परानाभिक) हर्निया से अवश्य किया जाना चाहिए, जो वयस्कों में होता है एवं जिसमें नाभि के पास में मध्य रेखा तथा नाभि तुण्ड में एक दोष रहता है।
जब मुख छोटा होता है (<1 या 2 सेमी), 3 वर्षों के भीतर 90% बंद (कुछ सूत्र आकार की परवाह किये बिना सभी नाभि हर्निया का 85% कहते हैं), एवं यदि ये हर्निया बिना रोग लक्षण वाले, कम किये जाने वाले एवं नहीं बढ़ने वाले होते हैं तो किसी शल्य-चिकित्सा की जरुरत नहीं होती है (और अन्य स्थितियों में इस पर अवश्य विचार किया जाना चाहिए. कुछ समुदायों में माताओं में नियमित रूप से छोटे उभार निकल आते हैं एवं वे स्पर्श योग्य हर्निया छेड़ के ऊपर एक सिक्का लगा देते हैं जब तक कि संवरण उत्पन्न नहीं होता है। चिकित्सात्मक रूप से इस अभ्यास की सलाह नहीं दी जाती है क्योंकि सिक्के के हिस्से के भीतर आंत्र के पाश के फंस जाने का छोटा जोखिम होता है जिसके परिणामस्वरूप वहां स्थानिक-अरक्तता संबंधी एक छोटा क्षेत्र तैयार होता है। हर्निया को निरंतर कम करने के लिए बन्देजों या अन्य वस्तुओं का उपयोग साक्ष्य पर आधारित नहीं है।
एक नाभि हर्निया को 2 अलग-अलग तरीकों से ठीक किया जा सकता है। शल्य-चिकित्सक (सर्जन) उदर की दीवारों पर टांका लगाना पसंद कर सकते हैं या वे मुख के ऊपर जाली रख सकते हैं एवं उसे उदर की दीवारों में टांक सकते हैं। बाद वाले विकल्प का एक मजबूत आधार है और इसका प्रयोग आमतौर पर उदर की दीवार में बड़े चीरे के लिए किया जाता है। अधिकांश शल्य-चिकित्सक बच्चे के जन्म लेने के छः सप्ताह बाद हर्निया की मरम्मत करते हैं।
नाभिकीय भौतिकी के पिता, अर्नेस्ट रदरफोर्ड, की मृत्यु इस स्थिति के लिए की गई शल्य-चिकित्सा के बाद होने वाली जटिलता के कारण हो गई।
दक्षिण दिनाजपुर जिला
दक्षिण दिनाजपुर ज़िला भारत के पश्चिम बंगाल राज्य का एक ज़िला है।
अस्त्र प्रक्षेपास्त्र
अस्त्र दृश्य सीमा से परे हवा से हवा में मार करने वाला प्रक्षेपास्त्र है जिसे रक्षा अनुसंधान और विकास संगठन (डीआरडीओ), भारत ने विकसित किया है। यह हवा से हवा में मार करने वाला भारत द्वारा विकसित पहला प्रक्षेपास्त्र है। यह उन्नत प्रक्षेपास्त्र लड़ाकू विमानचालको को ८० किलोमीटर की दूरी से दुश्मन के विमानों पर निशाना लगाने और मार गिराने की क्षमता देता है।
रक्षा अनुसंधान और विकास संगठन ने प्रक्षेपास्त्र को मिराज २००० एच, मिग २९, सी हैरियर, मिग २१, एच ए एल तेजस और सुखोई एसयू-३० एमकेआई विमानो में लगाने के लिए विकसित किया है। अस्त्र एक लम्बी मैट्रा ५३० सुपर जैसी दिखती है। यह ठोस ईंधन प्रणोदक इस्तेमाल करती है हालांकि डीआरडीओ इसके लिये आकाश प्रक्षेपास्त्र जैसी प्रणोदन प्रणाली विकसित करना चाहती है। प्रक्षेपास्त्र पराध्वनि गति से लक्ष्य विमान अवरोधन करने में सक्षम है।
९ से१२ मई २००३ को प्रक्षेपास्त्र का नियंत्रण और मार्गदर्शन प्रणाली के बिना सफलतापूर्वक परीक्षण किया गया। २५ मार्च २००७ को मिसाइल का पुन: सफलतापूर्वक परीक्षण किया गया। ६-७ जून २०१० को अस्त्र का रात्रि परीक्षण सफल साबित हुआ। अस्त्र प्रक्षेपास्त्र की अधिकतम सीमा ८०-१०० किलोमीटर सीधा और २० किलोमीटर उल्टा पीछा करते हुए हैं। प्रक्षेपास्त्र अलग अलग ऊंचाई से प्रक्षेपित की जा सकती है - १५ किलोमीटर की ऊंचाई पर ११० किलोमीटर, ८ किलोमीटर की ऊंचाई पर ४४ किलोमीटर और सतह पर २१ किलोमीटर कवर कर सकती है। मिसाइल में एक पूर्व खंडित बम है और एक निकटता फ्यूज भी उसमे फिट है। एक राडार फ्यूज पहले से ही प्रक्षेपास्त्र में मौजूद है लेकिन डीआरडीओ वर्तमान में एक नए लेजर फ्यूज पर काम कर रहा है। अस्त्र प्रक्षेपास्त्र मार्क २ की अधिकतम सीमा १५० किलोमीटर सीधा और ३५ किलोमीटर उल्टा पीछा करते हुए होगी।
एक अजनबी (२००४ चलचित्र)
एक अजनबी टोनी स्कॉट के २००४ के चलचित्र मैन ऑन फ़ायर का एक बॉलीवुड रीमेक है। इस चलचित्र का निर्देशन अपूर्व लखिया ने किया है और अमिताभ बच्चन ने डेन्ज़ेल वॉशिंग्टन की भूमिका निभाई है। सह-कलाकार हैं अर्जुन रामपाल और पेरीज़ाद ज़ोराबियान।
सूर्यवीर सिंह (अमिताभ बच्चन) एक बहुत ही कटु और भूतपूर्व सैन्य अधिकारी होता है, जिसे उसके एक मित्र शेखर (अर्जुन रामपाल) ने एक लड़की, अनामिका (रुचा वैद्य), को बचाने के लिए भाड़े पर रखा होता है। वह हर समय पीता रहता है और उस लड़की से मित्रवत होने में उसकी कोई रुचि नहीं होती। अन्ततः, वह लड़की सूर्यवीर का दिल जीत लेती है और एक तैराकी भेंट के लिए उसकी सहायता करती है। एक दिन अनामिका का अपहरण हो जाता है और सूर्या बहुत बुरी तरह घायल हो जाता है। लड़की का पिता उसे छुड़ाने के लिए माँगी गई राशि दे पाने में असमर्थ होता है। इसलिए सूर्यवीर अपने सारे कौशल का उपयोग करते हुए उस लड़की को बचाता है और उसे आखिर यह पता लगता है कि लड़की के अपहरण के पीछे क्या षड्यन्त्र है। सूर्या को पता चलता है कि चैंग, जो शेखर का वकील है, का इस अपहरण में कुछ हाथ है। इसके पीछे का मुख्य योजनाकर्ता चैंग का भाई है। सूर्या चैंग को बन्धक बना लेता है, जबकि चैंग के भाई ने अनामिका को बन्धक बना रखा होता है। जब वे उन दोनों का आदान-प्रदान करने के लिए आते हैं तो चैंग का भाई सूर्या को एक बहुत बड़ा रहस्य बताता है कि वास्तव में इस अपहरण के पीछे शेखर का हाथ है। सूर्या, चैंग के भाई के गुण्डों को मार देता है। फिर शेखर और सूर्या के बीच भी घमासान लड़ाई होती है जिसमें शेखर मारा जाता है और सूर्या अपना शेष जीवन अनामिका और उसकी माँ के साथ बिताता है। अन्त में, अनामिका को एक नया अंगरक्षक (अभिषेक बच्चन) मिलता है।
चांदीपुर
चांदीपुर (Chandipur), जो चांदीपुर-ओन-सी (Chandipur-on-sea) भी कहलाता है, भारत के ओड़िशा राज्य के बालेश्वर ज़िले में स्थित एक नगर है। राष्ट्रीय राजमार्ग ३१६ए यहाँ से गुज़रता है।
चांदीपुर समुद्र के किनारे स्थित एक छोटा सा भ्रमण स्थल है। यह बंगाल की खाड़ी के तट पर बसा है और बालासोर से कोई १६ किलोमीटर दूर है। इसका समुद्र तट इस मामले में अद्वितीय है कि उच्च ज्वार और भाटे के दौरान पानी १ से ४ किलोमीटर तक पीछे हट जाता है। समुद्र तट, पर इस विशिष्टता के कारण, काफी जैव विविधता पाई जाती है।
चांदीपुर पर स्थित है। इसकी समुद्र तल से औसत ऊंचाई ३ मीटर है।
चांदीपुर-ओन-सी में भारतीय थलसेना की एकीकृत परीक्षण रेंज भी स्थित है। इस रेंज से पृथ्वी, आकाश, अग्नि, शौर्य जैसी कई परमाणु सक्षम बैलिस्टिक प्रक्षेपस्त्रो का परीक्षण हो चुका है।
चांदीपुर तक यात्रा करने के लिए रेल या सड़क मार्ग से बालासोर और उसके बाद एक बस पकड़ के पहुँचा जा सकता है। बालासोर अच्छी तरह से राष्ट्रीय राजमार्ग संख्या ५ से सड़क मार्ग से जुड़ा है। लगभग सभी रेलगाडिया जो बालासोर से गुजरती है यहाँ रुकती है।
भारतीय भूवैज्ञानिक सर्वेक्षण
भारतीय भूवैज्ञानिक सर्वेक्षण (Geological Survey of India) भारत सरकार के खान मंत्रालय के अधीन कार्यरत एक संगठन है। इसकी स्थापना १८५१ में हुई थी। इसका कार्य भूवैज्ञानिक सर्वेक्षण और अध्ययन करना है। ये इस तरह के दुनिया के सबसे पुराने संगठनों में से एक है।
इसका उद्गम सन १८३६ में हुआ था, जब एक समिति, जिसका नाम कोयला समिति थी, का गठन किया गया था। इसकी स्थापना ब्रिटिश ईस्ट इंडिया कंपनी ने भारत के पूर्वी क्षेत्रों में कोयले की उपलब्धता की खोज एवं अध्ययन करने हेतु की गयी थी। ऐसी ही एक समिति द्वारा अपनी १८४८-१८४९ की एक रिपोर्ट में पहली बार जियोलॉजिकल सर्वे ऑफ इंडिया वाक्यांश का प्रयोग किया गया था। 4 फरवरी, 1848 को सर डैविड विलियम्स को भारतीय भूगर्भ सर्वेक्षण विभाग का भूगर्भीय सर्वेक्षणकर्ता (जियोलॉजिकल सर्वेयर) नियुक्त किया गया था। 1848 में उनकी मृत्योपरंत, मैक्लेलैंड ने कार्यकारी सर्वेयर का पदभार ग्रहण किया और 5 मार्च, 1851 को अपने सेवा-निवृत्त होने तक निभाया।
इसी समय में, 1852 में सर थोमस ओल्डहैम ने इस विभाग के कार्यक्षेत्र को बढ़ाने की गुंजाइश ढूंढी। और परिणामतः जी.एस.आई. को विस्तृत भूगर्भीय अध्ययन, एवं तत्कालीन अविभाजित भारत के पार्थिव विज्ञान के अध्ययन हेतु विस्तार किया गया।
भूगर्भीय सर्वेक्षण विभाग द्वारा अनुरक्षित दो भूगर्भीय उद्यान हैं:-
सकेती जीवाश्म उद्यान कालाअम्ब से 5 कि॰मी॰ है (यह चंडीगढ़ से 85कि.मी. दूर, अंबाला से 65 कि.मी; नहान से 22 कि.मी तथा देहरादून से 110 कि॰मी॰ दूर) स्थित है। यहां एक छोटा जीवाश्म संग्रहालय है, जिसमें लगभग पच्चीस से दस लाख वर्ष पूर्व के, भिन्न जीव-समूहों, जैसे स्तनधारी, सरीसृप, मत्स्य, एवं खासकर शिवालिक की पहाड़ियों के आसपास रहने वाले जीवों के अवशेष (जैसे खोपड़ी, दांत, जबड़े, आदि) के जीवाश्म प्रदर्शन मंजूषा में संग्रहीत हैं। इस उद्यान में उत्तम स्तर के फाइबर-ग्लास निर्मित प्रागैतिहासिक जीवों के छः प्रतिरूप प्रदर्शित हैं, जो शिवालिक क्षेत्र में आवास करते थे, जिनमें 18 फीट के हाथी-दांत वाला हाथी, 3 मीटर का महा-कच्छप आदि प्रमुख हैं।
वायरलेस और योजना और समन्वय स्कंध
वायरलेस और योजना और समन्वय स्कंध सम्पादन संचार एवं सूचना प्रौद्योगिकी मंत्रालय, भारत सरकार की एक शाखा है। विभाग शौकिया रेडियो लाइसेंस जारी करने और आवृत्ति स्पेक्ट्रम आवंटित और आवृत्ति स्पेक्ट्रम की निगरानी के लिए जिम्मेदार है। इसका मुख्यालय नई दिल्ली में है और मुंबई, चेन्नई, कोलकाता और गुवाहाटी में क्षेत्रीय शाखाएं हैं।
टी बोर्ड भारत
टी बोर्ड भारत भारतीय सरकार की एक नियामक संस्था है जो चाय के भारतीय व्यापार को नियंत्रित करता है। यह चाय अधिनियम १९५३, के अधिनियमन द्वारा स्थापित किया गया। इसका मुख्यालय कोलकाता है। यह एक अध्यक्ष के नेतृत्व में काम करती है और स्थायी समितियों में विभाजित है - कार्यकारी समिति, विकास समिति, श्रम कल्याण समिति और निर्यात संवर्धन समिति।
टी बोर्ड भारत चाय व्यापारियों के निर्यात के लिए प्रमाणीकरण संख्याओं के काम के लिए जिम्मेदार है। इस प्रमाण पत्र का उद्देश्य चाय के मूल को सुनिश्चित करके दुर्लभ चाय जैसे दार्जिलिंग पर धोखाधड़ी खत्म करना है। टी बोर्ड भारत के कार्यो मे विविध उत्पादन और चाय उत्पादकता का समर्थन, अनुसंधान संगठनों को वित्तीय सहायता और चाय पैकेजिंग के क्षेत्र में प्रगति पर निगरानी क्योंकि यह चाय के स्वास्थ्य के लिए फायदेमंद पहलुओं से संबंधित है, शामिल है।
इसके कार्यालय कोलकाता, लंदन, मास्को और दुबई में स्थित हैं।
चार एशियाई चीते
चार एशियाई चीते या एशियाई ड्रैगन एशिया की चार अतिविकसित अर्थव्यवस्थाएं है जो हैं ताइवान, दक्षिण कोरिया, सिंगापुर और हांग कांग। ये चार क्षेत्र एशिया के प्रथम औद्योगिकृत क्षेत्रों में से थे जिन्होंने आरम्भिक १९६० से लेकर १९९० के दशक तक अभूतपूर्व प्रगति की थी। २१वीं सदी में चारों क्षेत्र अग्रिम अर्थव्यवस्थाओं और उच्च आय वाले बन गए हैं। हालांकि, अब अन्य एशियाई अर्थव्यवस्थाएं केन्द्र में आ गई हैं जहाँ आर्थिक वृद्धि दर अधिक है।
चारों एशियाई चीतों के पास योग्य, उच्च शिक्षा प्राप्त कार्यबल है और इन्होंने कई क्षेत्रों में कौशल प्राप्त कर लिया हैं जहाँ इनके पास प्रतिस्पर्धात्मक लाभ है। जैसे, हांगकांग और सिंगापुर विश्व के दो अग्रणी वित्तीय केन्द्र हैं, जबकि दक्षिण कोरिया और ताइवान सूचना प्रौद्योगिकी के मामले में अग्रणी हैं। बाद के दो क्षेत्रों की उन्नति की कहानी को हान नदी पर चमत्कार और ताइवानी चमत्कार कहा जाता है और ये दोनों देश बहुत से विकासशील देशों के लिए आदर्श माने जाते हैं, विशेषतः टागर क्लब की अर्थव्यवस्थाओं के लिए।
राष्ट्रीय एयरोस्पेस प्रयोगशाला
राष्ट्रीय एयरोस्पेस प्रयोगशाला एन ए एल भारत की दूसरी सबसे बड़ी एयरोस्पेस कंपनी है। यह वैज्ञानिक एवं औद्योगिक अनुसंधान परिषद द्वारा १९५९ मे दिल्ली में स्थापित किया गया था और इसका मुख्यालय १९६० में बंगलौर ले जाया गया। यह फर्म एचएएल, डीआरडीओ और इसरो के साथ मिलकर काम करती है और असैनिक विमानों के विकास के लिये जिम्मेदार है। एनएएल एक उच्च प्रौद्योगिकी उन्मुख संस्था है जो एयरोस्पेस और संबंधित उन्नत विषयों पर ध्यान केंद्रित करती है।
यह मूल रूप से राष्ट्रीय वैमानिकी प्रयोगशाला के रूप में शुरू किया था और बाद मे नाम बदलकर राष्ट्रीय एयरोस्पेस प्रयोगशाला कर दिया गया जो इसकी भारतीय अंतरिक्ष कार्यक्रम में भागीदारी, अपने बहुविधा गतिविधियों और ग्लोबल पोजीशनिंग क्षेत्र मे अनुसंधान को प्रतिबिंबित करती है।
यह भारत की अकेली असैनिक एयरोस्पेस प्रयोगशाला है जिसकी उच्च स्तरीय क्षमता और उसके वैज्ञानिकों की विशेषज्ञता को विश्व स्तर पर स्वीकार किया गया है। एनएएल मे १३०० कर्मचारी है जिसमे ३५० पूर्ण रूप से अनुसंधान और विकास के लिये है। एनएएल नीलकंठन पवन सुरंग केन्द्र और एक कम्प्यूटरीकृत थकान परीक्षण जैसी सुविधाओ से सुसज्जित है। एनएएल मे एयरोस्पेस विफलताओं और दुर्घटनाओं की जांच के लिए सुविधाएं हैं।
वैज्ञानिक एवं औद्योगिक अनुसंधान परिषद ने एनएएल को एक ऐसे हवाई जहाज को डिजाइन करने के लिये ३०० करोड़ रुपये (७५ करोड़ डॉलर) की मंजूरी दी है जो कम दूरी की उड़ानों पर ७० यात्रियों को ले जा सकता हो और् भारतीय आकाश में फ्रेंको इतालवी विमान निर्माता एटीआर से प्रतिस्पर्धा कर सके। परियोजना का नाम आर टी ए ७० होगा। पहला प्रोटोटाइप एक 70 सीटों विमान होगा। यह विमानो का परिवार है जिसमे तीन संस्करण है - एक ७० सीटों वाले, एक ५० सीटों वाले और एक विस्तारित ९० सीटों वाले संस्करण होगा जिसमे शक्ति के स्रोत के लिए टर्बोप्रोप और टर्बोफैन दोनो का विकल्प होगा।
नोवैटोर के १०० प्रक्षेपास्त्र
नोवैटोर के-१०० एक रूसी हवा से हवा प्रक्षेपास्त्र है जो 300-400 किमी (160-210 मील) तक की सीमा मे अवाक्स घातक भूमिका के लिये तैयार किया गया है। मिसाइल अपने विकास के दौरान विभिन्न नामों से जाना गया है 172 Izdeliye (172 अनुच्छेद), ए ए एम - एल (RVV-L), के एस-172, के एस-1, 172S-1 और आर 172। इसका ढांचा 9K37 Buk सतह से हवा (एसएएम) मिसाइल से प्राप्त किया गया है लेकिन विकास कोष की कमी की वजह से 1990 के दशक मे विकास कार्य रुक गया। यह 2004 में भारत के साथ एक समझौते के बाद पुनः शुरू किया गया है, जो अपने सुखोई ३० लड़ाकू विमानों के लिए भारत में मिसाइल का उत्पादन करना चाहता है।
सागरिका प्रक्षेपास्त्र
सागारिका भारतीय सेना में शामिल एक परमाणु हथियारों का वहन करने में सक्षम प्रक्षेपास्त्र है जिसे पनडुब्बी से प्रक्षेपित किया जा सकता है। इसकी सीमा ७०० किमी (४३५ मील) है।
सागारिका डीआरडीओ के हैदराबाद में मिसाइल परिसर में विकसित की गई थी।
यह प्रक्षेपास्त्र भारत के परमाणु शक्ति संतुलन त्रय का एक हिस्सा होगा और प्रतिकार परमाणु हमले की क्षमता प्रदान करेगा।
इस प्रक्षेपास्त्र का विकास १९९१ में के-१५ के गुप्तनाम से शुरु हुआ था। भारत सरकार ने सबसे पहले इसकी पुष्टि सागरिका विकास के शुरु होने के सात साल बाद (1998) में किया, जब तत्कालीन रक्षा मंत्री जार्ज फर्नांडीस ने एक संवाददाता सम्मेलन के दौरान इसकी घोषणा की। पानी के भीतर मिसाइल लांचर, परियोजना 420 (P420) का विकास, 2001 में पूरा किया गया और भारतीय नौसेना को परीक्षण के लिए सौंप दिया गया। इसका विकास हजीरा (गुजरात) में हुआ था। जिन वैज्ञानिकों ने मिसाइल विकसित करने में मदद की उन्हे भारत के प्रधानमंत्री डॉ॰ मनमोहन सिंह द्वारा सम्मानित किया गया।
प्रक्षेपास्त्र को सफलतापूर्वक छह बार परीक्षित किया गया और पूर्ण सीमा तक तीन बार परीक्षण किया गया। 26 फ़रवरी 2008 का परीक्षण विशाखापट्टनम के तट पर एक जलमग्न पोंटून से आयोजित किया गया। सागारिका के भूमि आधारित संस्करण का सफलतापूर्वक परीक्षण 12 नवम्बर 2008 को किया गया था। भारतीय नौसेना का 2010 के अंत तक मिसाइल का सेवा में प्रयोग करने की योजना है। सागरिका मिसाइल भारत की अरिहंत वर्ग परमाणु संचालित पनडुब्बी के साथ एकीकृत है जिसका २६ जुलाई 2009 से समुद्री परीक्षण शुरू किया जा रहा है।
भारत ने सफलतापूर्वक सागरिका का भूमि आधारित संस्करण तैयार किया है - जिसे शौर्य रूप में जाना जाता है जो लंबे समय के लिए भूमिगत भंडारो में संग्रहित किया जा सकता है और बूस्टर से गैस कनस्तरों से प्रक्षेपित की जा सकती है।
रामगढ़ जिला
रामगढ़ ज़िला भारत के झारखण्ड राज्य के 24 ज़िलों में से एक है। इसका मुख्यालय रामगढ़ छावनी है।
ब्रिटिश राज के दौर में रामगढ़ एक प्रमुख जमींदारी थी।
वह क्षेत्र जोकि बाद में रामगढ़ राज मे शामिल हुआ शुरू में छोटा नागपुर के राजा का था था। १३६८ मई अज्ञात कारणों से क्षेत्र मे अशांति फैल गई। राजा ने अपने दो भाइयों बाघ देव सिंह खरवार सिंह देव सिंह को शान्ति बहाल करने के लिये प्रतिनियुक्त किया। काम हो जाने के बाद, राजा ने उन्हें पूर्ण वादा राशि का भुगतान नही किया। बाघ देव जिसके पास दमन विद्रोह के बाद क्षेत्र का नियंत्रण था, खुद को उस क्षेत्र का राजा घोषित कर दिया और उसकी सीमा में २४ परगना (जिलों) आ गये।
पूरा क्षेत्र कोयला और खनिज जैसे अभ्रक में समृद्ध है और झारखंड के भारतीय राज्य के अधीन आता है।
राजा बहादुर कामाक्षय नारायण सिंह (जन्म १९१६, १९१९-४७ शासन किया, मृत्यु १९७०) रामगढ़ राज के अंतिम शासक थे। १९४५ में, उन्होने भारत सरकार को नियंत्रण सौंप दिया।
१९४७ में आजादी के बाद वर्तमान रामगढ़ जिला तत्कालीन क्षेत्र हजारीबाग जिले का एक भाग बन गया। १२ सितंबर २००७ को रामगढ़ एक नया जिला बनाया गया।
रामगढ़ जिले केवल एक उप संभाग, रामगढ़ शामिल हैं। यह छह विकास खंडों में विभाजित है - रामगढ़, गोला, मांडू , पतरातू ,दुलमीऔर चितरपुर।
उतरी छोटानागपुर प्रमण्डल
उत्तरी छोटानागपुर विभाग झारखंड राज्य (भारत) के पांच डिवीजनों में से एक है।
लैंसडाउन
लैंसडाउन (Lansdowne) भारत के उत्तराखण्ड राज्य के पौड़ी गढ़वाल ज़िले में स्थित एक छावनी नगर है।
लैंसडाउन पहाड़ी क्षेत्र में के हरे-भरे प्राकृतिक वातावरण में स्थित है और इसे सन् 1887 में ब्रिटिश काल में बसाया गया। इस स्थान का मूल नाम कालूडाण्डा था, जिसका गढ़वाली भाषा में अर्थ "काले पहाड़" है। समुद्र तल से इसकी ऊँचाई 1706 मीटर है। दिल्ली से यह हिल स्टेशन काफी नजदीक है और 5-6 घंटे में लैंसडाउन पहुँचा जा सकता है। बाइक से लैंसडाउन जाने के लिए आनंद विहार के रास्ते दिल्ली से उत्तर प्रदेश में प्रवेश करने के बाद मेरठ, बिजनौर और कोटद्वार होते हुए लैंसडाउन पहुँच सकते हैं।
लैंसडाउन को ब्रिटिश द्वारा वर्ष 1887 में बसाया गया। उस समय के वायसराय ऑफ इंडिया लॉर्ड लैंसडाउन के नाम पर ही इसका नाम रखा गया। वैसे, इसका वास्तविक नाम कालूडांडा है। यह पूरा क्षेत्र सेना के अधीन है और गढ़वाल राइफल्स का गढ़ भी है। आप यहाँ गढ़वाल राइफल्स वॉर मेमोरियल और रेजिमेंट म्यूजियम देख सकते हैं। यहाँ गढ़वाल राइफल्स से जुड़ी चीजों की झलक पा सकते हैं। संग्रहालय शाम के 5 बजे तक ही खुला रहता है। इसके करीब ही परेड ग्राउंड भी है, जिसे आम पर्यटक बाहर से ही देख सकते हैं। वैसे, यह स्थान स्वतंत्रता आन्दोलन की कई गतिविधियों का गवाह भी रह चुका है।
प्राकृतिक सौंदर्य से भरपूर इस इलाके में देखने लायक काफी कुछ है। प्राकृतिक छटा का आनन्द लेने के लिए टिप इन टॉप जाया जा सकता है। यहाँ से बर्फीली चोटी और मनोरम दृश्य देखा जा सकता है। दूर-दूर तर फैले पर्वत और उनके बीच छोटे-छोटे कई गाँव आसानी से देखे जा सकते हैं। इनके पीछे से उगते सूरज का नजारा अद्भुत प्रतीत होता है। साफ मौसम में तो बर्फ से ढँके पहाड़ों की लम्बी श्रृंखला दिखती हैं। पास में ही 100 साल से ज्यादा पुराना सेंट मैरीज़ चर्च भी है। यहाँ की भुल्ला ताल बहुत प्रसिद्ध है। यह एक छोटी-सी झील है जहाँ नौकायन की सुविधाएँ उपलब्ध हैं। शाम को सूर्यास्त का खूबसूरत नजारा संतोषी माता मंदिर से दिखता है। यह मंदिर लैंसडाउन की ऊँची पहाड़ी पर बना हुआ है। वैसे, यहाँ से कुछ किलोमीटर की दूरी पर ताड़केश्वर मंदिर भी है। यह भगवान शिव का प्राचीन मंदिर है। इसे सिद्ध पीठ भी माना जाता है। यह पहाड़ पर 2092 मीटर की ऊँचाई पर स्थित है। पूरा मंदिर ताड़ और देवदार के वृक्षों से घिरा है। यह पूरा इलाका खूबसूरत होने के साथ-साथ शान्त भी है। सैलानी यहाँ पहाड़ चढ़ने, बाइकिंग, सायकलिंग जैसे साहसी खेलों के लिए भी आते हैं।
भारत की राजधानी दिल्ली से लैंसडाउन करीब 270 कि॰मी॰ की दूरी पर है। यहाँ विभिन्न मार्गों से पहुँचा जा सकता है।
भारत की जनगणना, के अनुसार लैंसडाउन की जनसंख्या 7902 थी। पुरुष 64% और महिलाएँ 36% थीं। लैंसडाउन में औसत साक्षरता 86% है जो कि राष्ट्रीय औसत से अधिक है। पुरुषों की साक्षरता 91% व महिलाओं की 79% है। लैंसडाउन में 9% जनसंख्या 6 वर्ष से कम उम्र के बच्चों की है।
नानकमत्ता
नानकमत्ता उधम सिंह नगर जिला, उत्तराखण्ड उत्तरी भारत में स्थित एक शहर है। यह शहर अपने ऐतिहासिक सिख मंदिर गुरुद्वारा नानकमत्ता व बाउली साहिब के लिये प्रसिद्ध है।
बहुमूल्य रत्न
कश्मीर का नीलम, गोलकुण्डा का हीरा, अज्मेर का पन्ना, सूरत का हीरा, आदि भारत में पाए जाने वाले बहुमूल्य रत्न हैं।
प्रमोद भसीन
प्रमोद भसीन भारत की सबसे बड़ी बीपीओ कंपनी जेनपैक्ट के अध्यक्ष और सीईओ (CEO) हैं। () जेनपैक्ट को पूर्व में जीई कैपिटल इंटरनेशनल सर्विसेज (जीईसीआईएस (GECIS)) के नाम से जाना जाता था और यह जीई (GE) की एक अधिग्रहीत बीपीओ (BPO) कंपनी थी। 2003 में जीईसीआईएस (GECIS) ने अपनी 60% हिस्सेदारी जनरल अटलांटिक पार्टनर्स और ओक हिल कैपिटल पार्टनर्स को बेच दी और नया नाम रखा गया “जेनपैक्ट”. इसे अगस्त 2007 में प्रतीक “जी” के साथ एनवाईएसई (NYSE) पर सूचीबद्ध किया गया।
केपी सिंह द्वारा कुछ सेवाएं को भारत के गुड़गांव में आउटसोर्स करने के लिए जीई (GE) के पूर्व सीईओ (CEO) जैक वेल्च को समझाने के बाद प्रदीप ने 1997 में जीईसीआईएस (GECIS) की शुरुआत की. यह प्रमोद के अधीन ही था कि जीई (GE) द्वारा रमन रॉय की सेवाएं ली गईं और भारत में वाच्य बिजनेस प्रोसेस आउटसोर्सिंग का बीड़ा उठाया गया तथा इसके कार्यक्षेत्र का विस्तार भारत से जीन, हंगरी, ग्वाटेमाला, पोलैंड, मेक्सिको, मोरक्को, फिलीपींस, रोमानिया, दक्षिण अफ्रीका और संयुक्त राज्य अमेरिका जैसे देशों में किया गया।
जीई कैपिटल इंटरनेशनल सर्विसेज की स्थापना ग्राहक सेवा, प्रौद्योगिकी, मीडिया और वित्तीय सेवाओं की पेशकश करते हुए 1997 में की गई थी।
प्रमोद पहले जनरल इलेक्ट्रिक (जीई (GE)) के एक अधिकारी थे। जीई (GE) और आरसीए (RCA) के साथ उनका करियर अमेरिका, यूरोप और एशिया भर में 25 साल का रहा. वे अभी हाल ही में भारत और एशिया में जीई (GE) कैपिटल के प्रमुख थे, इससे पहले उन्होंने जीई कैपिटल के कॉर्पोरेट और वित्त समूह, स्टामफोर्ड, कनेक्टिकट, संयुक्त राज्य अमेरिका में काम किया था।
प्रमोद, थॉमसन मैक्लिंटॉक एंड कंपनी, लंदन से एक चार्टर्ड एकाउंटेंट, (सीए (CA)) हैं और उनके पास दिल्ली विश्वविद्यालय दिल्ली से वाणिज्य स्नातक की डिग्री है।
2007 में, अंतर्राष्ट्रीय गुणवत्ता और उत्पादकता केंद्र आईक्यूपीसी) (IQPC) ने शेयर्ड सर्विसेज एंड आउटसोर्सिंग ग्लोबल कॉनक्लेव में प्रमोद भसीन को आजीवन योगदान पुरस्कार के साथ सम्मानित करते हुए जेनपैक्ट को वर्ष के लिए अग्रणी ग्लोबल शेयर्ड सेवा घोषित किया।
एक प्रतिष्ठित परामर्शदाता और अपने क्षेत्र के सलाहकार, प्रमोद भसीन ने वर्ष 2009-10 के लिए भारत की नेशनल एसोसिएशन ऑफ सोफ्टवेयर एंड सर्विसेज कंपनीज नैसकॉम (NASSCOM)) के अध्यक्ष के रूप में कार्य किया तथा वे नैस्कॉम (NASSCOM) फाउंडेशन के न्यासी बोर्ड के के सदस्य भी हैं।
सीईओ और अध्यक्ष होने के अलावा वे जेनपैक्ट के निदेशक मंडल के सदस्य भी हैं। वे इंटरनेशनल एसोसिएशन ऑफ आउटसोर्सिंग प्रोफेशनल्स (आईएओपी (IAOP)) के संस्थापक सदस्य और इसके रणनीतिक सलाहकार बोर्ड के सदस्य हैं। उन्होंने यह भी, एनडीटीवी (NDTV) के बोर्ड के स्वतंत्र निदेशक के रूप में कार्य करते हैं, जूनियर अचीवमेंट इडिया फाउंडर्स बोर्ड के अध्यक्ष तथा आईआईएम लखनऊ, लेडी श्री राम कॉलेज और सहित अनेक शिक्षण समस्थाओं के शासी बोर्डों में नामित हैं।
जे-1 वीजा
एक जे-1 वीजा संयुक्त राज्य अमेरिका द्वारा सांस्कृतिक आदान प्रदान को प्रोत्साहन देने वाले कार्यक्रमों, खासकर अमेरिका में चिकित्सा और व्यवसाय का प्रशिक्षण लेने वाले आगंतुकों के विनिमय हेतु जारी किया जाने वाला गैर-आप्रवासी वीजा है। सभी आवेदकों को योग्यता मापदंड पूरा करना तथा निजी क्षेत्र या सरकारी कार्यक्रम द्वारा प्रायोजित किया जाना अनिवार्य है।
जे-1 आगंतुक फॉर्म डीएस-2019 में निर्दिष्ट अनुसार संयुक्त राज्य अमेरिका में अपने विनिमय कार्यक्रम के अंत तक रह सकते हैं। एक बार एक जे-1 आगंतुक का कार्यक्रम समाप्त हो जाने पर, वह संयुक्त राज्य अमेरिका में अतिरिक्त 30 दिनों की जिसे अक्सर "रियायती अवधि" कहा जाता है, के लिए रह सकते हैं ताकि देश से प्रस्थान के लिए तैयारी कर सकें.
एक विनिमय आगंतुक को अमेरिका में जिस विशिष्ट जे-1 श्रेणी के लिए अनुमति दी गई है, उसके द्वारा ठहरने की न्यूनतम और अधिकतम अवधि निर्धारित होती है।
अन्य गैर आप्रवासी वीजाधारकों की भांति जे -1 वीजा धारकों को प्रवास की अवधि के अंत में अपने आश्रितों के साथ संयुक्त राज्य अमेरिका से चले जाना आवश्यक है।
संयुक्त राज्य अमेरिका से प्रस्थान करने पर, कई जे वीजा धारकों को एच1-बी (H1-B) जैसे द्वि-आशय वीजा के अंतर्गत अमेरिका में पुनः प्रवेश से पूर्व दो वर्ष के लिए अपने गृह राष्ट्र में भौतिक रूप से निवास करना आवश्यक है। इनमें वे लोग शामिल हैं जो राजकीय वित्त पोषित विनिमय कार्यक्रमों के अंतर्गत आते हैं, जिन्होंने स्नातक स्तर की शिक्षा या प्रशिक्षण पूरा किया है और जिनके पास विशिष्टीकृत ज्ञान या कौशल है। इस दो वर्ष के गृह देश में रहने की अनिवार्यतावाली शर्त में निम्नलिखित स्थितियों में छूट दी जा सकती है:
एसईवीआईएस (SEVIS) में उनके प्रायोजक द्वारा जे-1 आगंतुकों और उनके आश्रितों का इलेक्ट्रोनिक रिकॉर्ड रखा जाता है। जे-1 आगंतुकों को कुछ सूचनाएं, जैसे वैधानिक नाम में परिवर्तन या पते में परिवर्तन की सूचना 10 दिन के अंदर देनी होती है। इस जानकारी की रिपोर्ट देने में विफलता को जे-1 आगंतुक आप्रवास स्थिति का उल्लंघन माना जाता है और इसके कारण उसके विनिमय कार्यक्रम का समापन हो सकता है।
जे-1 कार्यक्रम में विभिन्न श्रेणियां मौजूद हैं जिनमें से प्रत्येक में विनिमय का उद्देश्य और प्रकार परिभाषित है। जबकि अधिकांश जे-1 श्रेणियां जे-1 कार्यक्रमों के नियंत्रक संघीय विनियमों में स्पष्ट रूप से नामित होते हैं, अन्य के नाम विनियामक भाषा से निष्कर्षित होते हैं।
निजी क्षेत्र के कार्यक्रम:सरकार और शैक्षिक कार्यक्रम:जे-1 आगंतुकों द्वारा अर्जित की गई आय पर कराधान जिस विशेष श्रेणी में आगंतुक को प्रवेश दिया गया है, आगंतुक का मूल देश और संयुक्त राज्य अमेरिका में आगंतुक के ठहरने की अवधि के आधार पर बदलता रहता है। जिन जे-1 आगंतुकों की सरकारों की सरकारों संयुक्त राज्य अमेरिका के साथ कर संधि है उन्हें पाँच वर्ष के लिए सामाजिक सुरक्षा और चिकित्सा सेवा करों से मुक्त किया जा सकता है। जे-1 "शोधकर्ताओं" को 18 महीने तक कर से मुक्त किया जा सकता है।
कुदरेमुख
कुदरेमुख () जिसे कई बार कुदुरेमुख भी कहा जाता है, कर्नाटक राज्य के चिकमंगलूर जिला में एक पर्वतमाला है। यहीं निकटस्थ ही के एक कस्बे का नाम भि यही है। यह कर्कला से ४८ कि॰मी॰ दूर स्थित है। कुदरेमुख शब्द का मूल यहां के स्थानीय निवासियों द्वारा अश्व के मुख को कहा जाने से पड़ा है। इस पर्वत की चोटी का आकार कुछ इसी प्रकार का है। इसे ऐतिहासिक नाम समसेपर्वत से भी जाना जाता है, क्योंकि इसका रास्ता समसे ग्राम से होकर निकलता था।
यह कस्बा मुख्यतः लौह अयस्क के खनन के कारण प्रसिद्ध है, जहां एक सरकारी सार्वजनिक क्षेत्र के उपक्रम कुदरेमुख आयरन ओर कंपनी लि. (KIOCL) स्थित है एवं अपने नाम के अनुसार इसी कार्य में संलग्न है। इसके साथ ही यह क्षेत्र नैसर्गिक संपदा के लिये भी मशहूर है। घने जंगल, वन्य जीवन यहां की सुंदरता को चार चांद लगाते हैं। यहां दक्षिण भारत की तीन नदियों का उद्गम है: तुंग, भद्रा एवं नेत्रवती। यहाम के प्रमुख आकर्षणों में एक भगवती दुर्गा का मंदिर एवं एक गुफा में १.८ मीटर की वाराह मूर्ति हैं।
हलेबीडु
हलेबीडु (Halebidu) भारत के कर्नाटक राज्य के हासन ज़िले में स्थित एक बस्ती है। यह एक महत्वपूर्ण ऐतिहासिक व (हिन्दू और जैन) धार्मिक स्थल है, जो पूर्वकाल में होयसल राजवंश की राजधानी रहा था।
इसे पूर्व में दोरसमुद्र या द्वारसमुद्र भी कहा जाता था। यह होयसाल राजवंश की राजधानी रहा है। इस कारण यह होयसाल स्थापात्यकला का अद्भुत केन्द्र है, जिसके मुख्य नमूने हैं होयसालेश्वर और केदारेश्वर मंदिर। वर्तमान हैलेबिडु का अर्थ है नष्ट शहर। इस शहर को बहमनी साम्राज्य द्वारा दो बार नष्ट किया गया था। हेलिबिड को भारतीय मंदिर और शिल्प कला का दर्शन कराने वाले स्थान के रूप में जाना जाता है। बेलूर के संग जुड़वा नगर कही जाने वाली यह जगह तीन शताब्दियों तक (११वीं शताब्दी के मध्य से १४वीं शताब्दी के मध्य तक) होयसल वंश का गढ़ था। बेलूर-हेलिबिड की स्थापना जन अनुयायी नृपा कामा ने की थी। लेकिन इसे वास्तविक प्रसिद्धि होयसला वंश के शासन काल में बने मंदिरों के लिए मिली। होयसला शासक कला और शिल्प के संरक्षक थे। बेलूर और हेलिबिड में इन्होंने भव्य मंदिरों का निर्माण कराया जो आज भी उसी शान से खड़े हैं।
राष्ट्रीय राजमार्ग 73 यहाँ से गुज़रता है।
बेलूर
बेलूर (Belur) या बेलूरु (Beluru) भारत के कर्नाटक राज्य के हासन ज़िले में स्थित एक नगर है।
बेलूर को मुख्यतः मन्दिर और शिल्प कला का दर्शन कराने वाले स्थान के रूप में जाना जाता है। हलेबीडु के साथ जुड़वा नगर कही जाने वाली यह जगह तीन शताब्दियों तक (११वीं शताब्दी के मध्य से १४वीं शताब्दी के मध्य तक) होयसल वंश का गढ़ था। बेलूर-हेलिबिड की स्थापना जन अनुयायी नृपा कामा ने की थी। लेकिन इसे वास्तविक प्रसिद्धि होयसला वंश के शासन काल में बने मंदिरों के लिए मिली। होयसला शासक कला और शिल्प के संरक्षक थे। बेलूर और हेलिबिड में इन्होंने भव्य मंदिरों का निर्माण कराया जो आज भी उसी शान से खड़े हैं।
कुद्रेमुख राष्ट्रीय उद्यान
कुद्रेमुख राष्ट्रीय उद्यान भारत के कर्नाटक राज्य में चिकमंगलूर जिले में स्थित एक राष्ट्रीय उद्यान है। यह भारत में पश्चिमी घाट का नम उष्णकटिबंधीय सदाबहार वन के अंतर्गत दूसरा सबसे बड़ा वन्यजीव संरक्षित क्षेत्र है। यह उद्यान ६००.३२ वर्ग कि॰मी॰ में फैला हुआ है। इसे १९८७ में राष्ट्रीय उद्यान घोषित किया गया था। यह राष्ट्रीय उद्यान चिकमगलूर से ९५ कि॰मी॰ दक्षिण-पश्चिम में स्थित है और ६००.३२ वर्ग कि॰मी॰ में फैला हुआ है। इसकी औसतन ऊँचाई समुद्र सतह से १८९४.३ मी. है। हाल ही में इसे बाघ आरक्षण बनाने पर भी विचार चल रहा है।
उन्चल्ली प्रपात
उन्चल्ली जल प्रपात, जिसे लीशिंग्टन फ़ॉल्स भी कहते हैं, एक ऊंचाई का जलप्रपात है, जो अघन्शिनी नदि के गिरने से कर्नाटक राज्य के उत्तर कन्नड़ जिले में स्थित है।
भजनपुरा
भजनपुरा शाहदरा से 1 किमी दूर है और उत्तर पूर्वी दिल्ली का एक हिस्सा है। यह उच्च जनसंख्या घनत्व वाला क्षेत्र है और ट्रांस यमुना क्षेत्र में है।
वहाँ हाल ही में एक सोनिया विहार बिजली संयंत्र का काम चल रहा है।
भजनपुरा का मुख्य क्षेत्र भजनपुरा चौक है, जो हर समय बहुत व्यस्त रहता है।
रजोकरी
रजोकरी दिल्ली के दक्षिण पश्चिम जिले में एक शहर है। २००१ मे भारत की जनगणना के अनुसार, रजोकरी की आबादी १२,७५८ थी। आबादी मे ५६% पुरुष थे और ४४% महिलाए थी। रजोकरी की साक्षरता दर ६६% थी जो भारत की साक्षरता दर से अधिक है। रजोकरी की ६% जनसंख्या ६ वर्ष से कम आयु की है।
डिफेन्स कालोनी
डिफेंस कॉलोनी दक्षिण दिल्ली, भारत में स्थित एक रिहायशी क्षेत्र है। इसकी दिल्ली शहर के अधिकांश भागों से निकटता के अलावा, इलाके में अनेक किस्मों के विदेशी व्यंजन मिलते है जिस के लिए यह सभी दिल्ली वालो के बीच लोकप्रिय है।
इसमे सागर रत्ना, मोएट्स, केन्ट्स जैसे मशहूर रेस्त्राँ है। यहाँ पर दिल्ली की कई जानी मानी हस्तिया रहती है जिसमे बड़े उद्योगपति, अभिनेता, राजनीतिज्ञ इत्यादि शामिल है।
पलौंजी मिस्त्री
पलौंजी शपूर्जी मिस्त्री एक आयरिश-पारसी निर्माण टाइकून है। टाटा संस में 18.5% की हिस्सेदारी के साथ, वह भारत के सबसे बड़े निजी समूह टाटा समूह में अकेले सबसे बड़े शेयरधारक है।
वे शपूर्जी पलौंजी समूह के अध्यक्ष भी है जिसके माध्यम से वह शपूर्जी पलौंजी निर्माण लिमिटेड, फोर्ब्स कपड़ा और यूरेका फोर्ब्स लिमिटेड के मालिक है। वे एसोसिएटेड सीमेंट कंपनी (एसीसी) के पूर्व अध्यक्ष हैं। 2010 में, फोर्ब्स के अनुसार उनकी कुल अनुमानित भाग्य मूल्य 5.8 अरब डॉलर है।
2007 में उन्होने आयरिश नागरिकता को अपनाने के बाद अपनी भारतीय नागरिकता छोड़ दी और दुनिया में शॉन कुइन के पीछे दूसरे सबसे अमीर आयरिश नागरिक है।
टाटा समूह में उनके सहयोगियों द्वारा उन्हे "बॉम्बे हाउस का फैंटम" उपनाम दिया गया है। भारत में सबसे सफल व्यवसायियों में से एक होने के बावजूद, उन्हे मीडिया से दूरी के लिए जाना जाता है और वे शायद ही कभी सार्वजनिक रूप से प्रकट होते है।
मिस्त्री की एक छोटी जीवनी मनोज नांबुरु द्वारा 2008 में एक पुस्तक मे लिखी गई थी - " रियल एस्टेट के मोगुल्स "।
उनके दो बेटे हैं -शपूर और साइरस और दो बेटियां, लैला और आलू। उनके बेटे शपूर मिस्त्री ने वकील रुसी सेठना की बेटी बेहरोज सेठना से शादी की है। उनके पुत्र साइरस ने वकील इकबाल चागला की बेटी रोहिका चगला से शादी की है। उनकी बेटी लैला ने जहांगीर वजि़फदार और उनकी बेटी आलू ने नोएल टाटा से शादी की है। उनके दामाद नोएल टाटा टाटा समूह की खुदरा इकाई के सीईओ है। नोएल टाटा रतन टाटा के आधे भाई भी है।
उन्होंने मेटलाइफ इंश्योरेंस के नाम से एक जीवन बीमा कंपनी भी शुरू है।
पिसे अयस्क का सान्द्रण
धातु कर्म-अयस्क से शुद्ध धातु प्राप्त करने की क्रिया को धातु कर्म कहते है।
यह निम्नलिखित पदो मे सम्पन्न होती है-
1 पिसे अयस्क का सान्द्रण
2 निस्तापन
3 भर्जन
4 प्रगलन
5 धातु का शोधन